Alama ya swali

Alama ya swali (ing. question mark) ni alama ya uakifishaji inayotumiwa kwenye mwisho wa sentensi wakati wa kuuliza swali. Umbo lake ni ?.

Asili ya alama
Alama hii imetokana na mwandiko wa Kilatini na inajulikana tangu karne ya 9 BK ilipoanza kupatikana kwenye maandiko yaliyotoka kwenye ofisi ya mfalme Karolo Mkuu.
Hakuna uhakika juu ya asili kamili lakini wataalamu wengi wanahisi ya kwamba waandishi walimaliza kila sentensi ya swali kwa neno "quaestio" (yaani "swali" kwa Kilatini). Neno hili lilifupishwa kwa kuandkia herufi za kwanza na za mwisho pekee hivyo: qo. Kifupi hiki kiliandikwa kwa kuweka herufi moja juu ya nyingine  na herufi ya "q" haikufungwa tena.

Marejeo
<div class="references-small">
Lupton, Ellen and Miller, J. Abbott, "Period styles: a punctuated history", in The Norton Reader 11th edition, ed. Linda H. Peterson, Norton, 2003 Online excerpt (at least) 
 Parkes, M.B., Pause and Effect: an Introduction to the History of Punctuation in the West, University of California Press, 1993
Truss, Lynne, Eats, Shoots & Leaves Gotham Books, NY, p. 139

 Marejeo 

Category:Alama za uakifishaji